ISIGIDIMI SAMAXOSA, MARCH 1, 1880 7

EZI VELA KWI NDAWO NGE NDAWO.

EZA PESHEYA.

Kusatiwe cwaka e-Kabul, kodwa ngati kunga behle kubuye kubeko ukubambana. Lemikosi iyi vukeleyo i-Rulumente isazi nqabise emahlatini.

Indlala e-Ireland inkulu' kakulu. Ezinye zizikulu zakona zitumele nakwa manye amazwe ukufuna uncedo. Nakweli lizwe iyabutwa imali. lyakolisa ukurolelwa lomsebenzi, kwezinye idolopu.

Kusand’ ukubako e-Scotland ingozi embi. Ngokuhlwa ngenye imini kuse kumnyama xa uloliwe awela kumtantato opezu komlambo oyi Tay, kwabonwa ngezibane zake zisiti banga xa asele pakati. Kanti kwapuka umtantato. Watshona kunye no loliwe emanzini. Kamashumi ositoba abantn ababe kwele kuye, akusindanga nokuba abe mnye. Wawu mkulu kakulu ke umoya, akwabi nakwenziwa nto ngobo busuku. Kusasa kwantywilwa kodwa aku funyanwanga nasinye isidumbu ngalo mini. Zifunyenwe kodwa ezinye emva kwentsuku ezitile.

Inkosazana yase France, (Empress Eugenie) iza e-South Africa apa, inxamele ukuya kubona indawo kwa Zulu, apo unyana wayo wabulawelwa kona.

Ama soldati ase Germany, akwizigidi ezi bini, ezi namawaka angamakulu omahlanu. Ama German ngati akakolwa kakuhle ngama French.

U-Dr. Moffat, lo obe ke engumfundisi e-Kuruman, kwakubuzwa kuye ngokwakiwa kwendlu yetyarike e-Sandlana, wati akunge lungi, kuba kuya kulahlekiswa ama Zulu, wona aya kuti inkonzo yetu ikumbuza ukupalala kwe gazi.

U-Mr. Donald Currie, umnini weminye imikombe ehlala ihamba pakati kweli lizwe ne England, uti, “ ngomnyaka we 1872 i-letter eziye e-England zazi nga 162,000. Ngomnyaka we 1878 inani lazo lada laya kufika kuma 333,000. Oku kubonisa ukuhambela pambili.

LIVINGSTONIA—LAKE NYASSA.

U-William Koyi no Mapas Ntintili bafike e-Lovedale ngobusuku bolwe Sine, ngolwama 26 ku February, bevela e-Livingstonia, apo basebe gqibe iminyaka emitatu ene siqingata. Kwaba luvuyo olukulu ukuba bona besengati bapilile. Bebe funyenwe bobabini yi cesine kwela lizwe. Ngenxa yabanye abalesi betu kungafuneka ukuba sike senze amazwana ngabo. Aba babini, bangawe qela la madodana amane, awapuma e-Lovedale ngomnyaka we 1876, ukuya no Dr. Stewart nabanye aba fundisi, e-Lake Nyassa, ukuncedisana nabo kulo msebenzi woku lihambisa ilizwi kona. Omnye ubuye kwa oko ngenxa yesifo ; omnye ufele kwelozwe, u-Shadrach Mgunana. Aba babini kungati kunga lula kubo ukuba babuyele kwa kona. Ngati umnqweno wabo usel’ ungowokuba semsebenzini wabo. Bancoma ubukulu bomsebenzi wakona. Zizizwekazi ezikulu ezikona, ezi nabantu abaninzi, bengazi nto ngalo ilizwi le Nkosi. Inkoliso yaba kona, bangabantu aba nobubele, naba noku lulama. Ngaku mandla wase Livingstonia akuka biko mntu ugqobokileyo, pofu baya tanda ukuza etyarikeni, nabantwana bangati baya sitanda isikolo. Ngakwe linye icala lelo cibikazi eliyi Nyassa, kuko ababizwa ukuba ngama Ngoni. Bateta isi Xosa, esifuna ukuyela kweyama Zulu inteto. Koba lula ke kwaba puma kweli lizwe, ukuya kufundisa kona, kuba bovana kwa oko nabantu bakona. U-William Koyi uke waya kufika nase Lake Tanganyika. Uye kona no Mr. Stewart. Bahambe intsuku ezi 17 ukuya kufika kona. Lilizwe eli- hle eli pakati kwalama cibikazi, i-Nyassa ne Tanganyika. Kwezinye indawo ngamahlati, kwezinye ngamatafa. Kuko nemilambo emininzi emihle. Intlobo zonke zezilimo zinga noku linywa kona. Inkomo zininzi, apo itsetse ingekoyo. Ngati kunga lula uku yenza indlela yenqwelo, pakati kwalama cibikazi. Naba Fundisi abaya e-Tanganyika, kunga lula kubo ukuhamba ngayo, kunoku hamba ngaleyo bahamba ngayo ngoku.

E-KIMBERLY—(DIAMOND FIELDS).

Kufike i letter apa ivela e-Bamangwato. Kutiwa u-Lobengule, inkosi yama Matebele, ibi tume amadoda angama 3,000, ukuya kulwa nama Mashona. Kade kumana kusiliwa nawo, kutinjwe inkomo nokuba zingama 10,000 ngaxesha nye. Namhla kodwa lomkosi, uhlala usoyisa, woyisiwe. Ama Betshuana ase Bamangwato abe kade emoyika u-Lobengule, kona ngoku boke bamfumane ukuba ufikile kwelabo. Ilizwe lama Mashona, lilizwe eline golide, kodwa u-Lobengule ebe balela aba Mhlope ukuya kuyi funa. Woyisiwe nje ngati indlela ivulekile.

Abemi balomzi bahlanganise £1,080 yoku tumela kwaba selusizini e-Ireland.

U-Herman Levy usand’ ukusiwa pambi kwe Mantyi, ngokusuka anike icuba komnye waba banjwa, xa basebenza pandle. Ufunyenwe enetyala, wagwetywa ngelokuba ahlaule iponti ezilishumi elinatlanu (£15), ukuba akahlaulanga, ahlale etolongweni inyanga ezimbini esebenza kanzima.

E-CAPE TOWN.

Kusand’ ukufika itshawe elikulu lase Austria u-Carl Stephan. Ufike nomkombe osinga kwelozwe. Wotuke kakulu ukuva ukuba inkosi yakona ibi pantse ukubulawa.

Ngolwe 17 ku February kwaye kuko esixekweni apa umlilo omkulu. Enye indlu yevenkile etshileyo, kutiwa ixabiso lempahla, likwi ponti ezi ngama waka angama shumi omatandatu (£60,000.)

Ivuliwe ngoku indlela ka loliwe, esuka apa isiya e-Beaufort West. Mhla yavulwa kwabako aba pume e-Cape Town apa ukuya kuvuyisana naba lomzi. Bekuye ne Ruluneli, nezinye izikulu.

Usand’ ukubako e-Mowbray, ngase Cape Town, umlilo omkulu kanye. Awubanga nakucinywa ngenxa yokuba umoya ubumkulu. Sisinde kubi isikolo semfundo, saba Ntsundu, e-Zonnebloem. Kutshe ibala elikulu kwa nemiti emininzi emihle.

E-BAYI.

Indlovu ziseko kufupi ne Bayi. Ngomnye umhla u-Mr. Gert Pienaar, esaquba inkabi zake, waqubisana ne Ndlovu, ezasuka zambulala. Ufu- nyenwe kusasa, kubonakala ukuba zimbulele kwaoko.

Nge Cawa ngolwama 25 ku January, kwakuko idabi elikulu, pakati kwama Mfengu nama Xosa. Isizatu asikaziwa, seli dabi. Bati abanye kambe kungenxa yokuba ama Mfengu asuke ati imali yokusebenza ebitsini mayibe zi 6s 6d, nge mini, aye ke ama Xosa wona exolele ukusebenzela i5s 6d. Bati kambe abanye, ama Mfengu atenge umqomboti kum Xosakazi a'suka akamnika imali, yaba yiyo imbangi yeli dabi. Benzakalisene kakulu, kwabako naba fileyo. Isimanga kulento, sesokuba nabenzakeleyo abavumanga ukubaxela ababe silwa nabo Nokuba ingaba yintonina isizatu, ibenzakalisile kakulu aba Ntsundu, into enje ngale, kuba kuya qondakala ukuba isusela etywaleni.

ADELAIDE—(E-KOBONQABA).

Nge veki egqitileyo, kwabako isipango samantye, esonakalise kakulu. Kutiwa ifestile ezapulweyo zikuma 2,000. Eso sipango sonakalise kakulu nase Trinity Mission, ngase Fort Beaufort, saba sikulu nase mantla kwa Gaga, nase Tyume. Sibulele into eninzi yentaka, nakwe- zi zimhlope zidla inkumbi. Esinye isicbto samatye besiko e-Free State. Kwezinye indawo sibulele igusha. Omnye umfazi ufunyenwe siso ese ndleleni, sambulala, kwa nosana abe nalo, nentombazana ebi lubamba usana olo.

ELUSUTU.

Kwakufika umteto apa, wokuba abantu bazinikele izixobo zabo, kwabako abayi rolayo imipu, yakumashumi asixenxe. U-Letsea, inkosi enkulu, ucele ixesha lokuba abekise isicelo komkulu, sokuba imipu yabo mayinga tatyatwa. Kusalindwe ipendulo. Abatsho ukuti abayi kuyi nikela, kodwa into abayitetayo, yeyokuba abenzanga nto enga bangela ukuba zitatyatwe, kanjalo bati babe tenjisiwe ukuba bovunyelwa ukuba babe nazo izixobo.

Kwi *Gazette,* incwadi yakwa Rulumente, kuko isaziso, sokuba bonke abantu baka Morosi, ababe vukele i-Rulumente, baya kuxolelwa ukuba bate bazinikela kwenye ye Mantyi, banikele nezixobo zabo, baze bangenise namagama abo. Abaya kuba ngapandle kolu xolelo ngu Ndoda, unyana ka Morosi, nabanye onyana, nabazalwana bake ababe semfazweni, kwa no Matushala, no Mponga, namanye amapakati ababe silwa.

E-QONCE.

Kuza kubako u-Mboniso wo Boya be gusha, nobe Seyi bokwe, nowe Ntsiba'ze nciniba. Ngawo la amanye amabaso aya kunikwa :—

Kuboya be gusha, obunga hlanwjanga, obona buhle obucetywe nge. nyanga ezintandatu, xa bunge ngapantsi kwe 25001b ngobunzima, ibaso liyakuba £34. Xa bucetywe ngenyanga ezi 12, oko kukuti ngomnyaka, loba £45. Kuboya obuhlanjiweyo, obucetywe ngomnyaka, xa bunge ngapantsi kwe 15001bs ngobunzima, ibaso loba £45. Kuboya be seyi bokwe obona buhle, bunge ngapantsi kwe 1000 lbs loba £20 Kwintsiba ze nciniba ezimhlope, ezona zintle libe £25.

E-KATIKATI—(CATHCART).

Imihlaba etengisayo.—Ngo Mvulo ngolwama 29 ku March 1880 kuyakutengiswa ngemihlaba etile, ekulo mhlaba ubungo wama Ngqika Uyakutengiswa pambi kwe Ofisi ye Mantyi, uyakuxeliswa eminye imihlaba etengisiweyo ngapambili, kulommandla.

E-STUTTERHEIM.

Imihlaba etengisayo.—Ngo Iwe Sihlanu, ngomhla we 2 ku April 1880, kuya kutengiswa ngemihlaba etile, ekulomhlaba ubu ngowama Ngqika. Uyakutengiswa pambi kwe Ofisi ye Mantyi. Uyakuxeliswa eminye imihlaba etengisiweyo ngapambili kulommandla.